PSD și PNL luptă împotriva Unirii 
Basarabiei cu România! Ciucă și 
Ciolacu reprezintă interesele 
României sau ale Rusiei? 

Idealul naţional sub atac 


(Atac la Ziua Naţională) 


Dl. Prim-ministru Marcel Ciolacu are o răbufnire nedemnă la 
adresa lui George Simion şi AUR. 


Totul se încadrează în campania pornită împotriva acestui partid 
de tendinţă naţională şi suveranistă, care urcă ameninţător în 
sondaje. 


Eduard Hellvig, fostul şef al serviciilor secrete, în prezent membru 
PNL, a dat tonul în presă, printre politicienii PSD şi PNL dar şi 
printre diverşi funcţionăraşi de stat slugarnici, gen Remus 
Pricopie: „Porniţi atacul împotriva AUR!”, 


Tema folosită este aceea că liderii, implicit partidul, reprezintă 
interesele Rusiei în România. 


Şi la acest semnal, au ieşit din umbră politicieni reşapaţi cum este 
Crin Antonescu dar şi, foarte grav, premierul României, care, după 
cum relatează presa, insinuează: „Marcel Ciolacu a afirmat că are 
certitudinea că AUR şi George Simion promovează interesele 
Federaţiei Ruse în România” 


În consecinţă, prim ministrul Român a declarat că va cere 
omologilor de la Kiev şi Chişinău, informaţii despre cauzele care 
au determinat interzicerea accesului pe teritoriile ţărilor 
respective a lui George Simion. 


Oare să nu ştie, Prim Ministrul României, că interzicerea şi chiar 
expulzarea în forţă a lui George Simion din Basarabia a avut loc 

după acţiunile pentru Reîntregirea Ţării pe care le-a organizat în 
România şi Basarabia, prin organizaţia pro-unionistă „Acţiunea 

2012”? 


Sigur, poate domnii Hellvig şi Ciolacu consideră că aducerea 
Basarabiei acasă este o acţiune pro-rusească. 


Dar nu cumva tocmai menţinerea acestui teritoriu românesc sub 
pericolul reocupării de către Rusia, înseamnă protejarea 
intereselor ruseşti în zonă în dauna intereselor naţiunii române, 
dar şi a UE? 


Claudiu Târziu, lider al AUR, a îndrăznit să declare că idealul 
naţional al românilor trebuie să rămână refacerea României în 
hotarele sale istorice. 


Adică, exact ceea ce reprezintă 1 Decembrie, Ziua Naţională a 
României. 


Dacă Prim Ministrul României nu cunoaşte semnificaţia Zilei 
Naţionale, îmi permit să-i amintesc că în această zi sărbătorim 
România Întregită şi suverană. 


Ce facem, domnilor care consideraţi că declararea publică a 
idealului naţional al Reîntregirii este un act de afirmare a 
intereselor Rusiei? 


Doriţi să negăm Ziua Naţională a României, ziua definirii noastre 
ca naţiune întregită şi suverană, s-o considerăm „zi de doliu”, aşa 
cum o fac cei pe care i-aţi tot curtat să participe la guvernare 
alături de dumneavoastră, UDMR? 


Şi atunci, oare partidele care sprijină asemenea politicieni anti- 
întregire reprezintă interesele României sau ale Rusiei? 


4AUR claudiu tarziu tteduard hellvig +lasi 
+Marcel Ciolacu nicolae ciuca +PNL +Psd 
reintregirea tarii tremus pricopie +Rusia tudmr 


unirea basarabiei cu romania +ziua nationala +ziua unirii 


Comentează! 


